Malezija, oštro reagirala na najavu premijer Australije Johna Howarda o preventivnim akcijama u borbi protiv terorizma u drugim zemljama. 3/12/02 - 2002-12-03
Malezija, oštro reagirala na najavu premijer Australije Johna Howarda o preventivnim akcijama u borbi protiv terorizma u drugim zemljam
Premijer Australije John Howard ostaje pri svojim kontroverznim izjavama o preventivnim akcijama u drugim zemljama, kao legitimnom odgovoru na terorizam, insistirajući na tome da takve akcije nisu usmjerene protiv azijskih susjeda. Medjutim, premijer Malezije Mahathir Mohamed je rekao da će Malezija smatrati aktom rata ako Australija udje u njenu zemlju da se bori protiv terorizma. Novine u Maleziji danas su podržale ljutitu reakciju gospodina Mahathira. Malezijski premijer je ragirao na nedjeljnu izjavu Australijskog premijera Johna Howarda da će on biti spreman za poduzimanje preventivnih akcija protiv terorizma u drugim državama. Ako iko ispali rakete, ili koristi avione bez posade da bi ubio bilo koga u Maleziji, mi ćemo to smatrati zločinom, i mi ćemo, takodjer, to smatrati činom agresije i poduzećemo akciju protiv država koje budu izvršile takve akcije, rekao je jučer reporterima premijer Mahathir. Kao neovisna zemlja, Malezija neće dozvoliti drugima da joj nameću svoje zakone. On je izjavu Australijskog premijera nazvao arogantnom, povezujući je sa Australijskim odnosom prema domorocima Aboridžinima. Malezija drži 74 osumnjičena člana Jemaah Islamiah-je, militantne grupe u jugoistočnoj Aziji koja ima veze sa al-Qaidom, koji su uhapšeni prošle godine. Gospodin Mahathir, otvoreni kritičar Kambere, je razljućen Australijskim i upozorenjima vlada drugih Zapadnih zemalja, koji su svoje gradjane upozorili na mogući napad u Maleziji, sličan onome koji se desio na Baliju u Indoneziji. On kaže da se Kuala Lumpur nosi sa terorističkim prijetnjama bolje od drugih država. Neki Indonežani optuženi za napad na Baliju i druge napade u Indoneziji, živjeli su u Maleziji i tamo su pohadjali vjerske škole. Jučer je Australijski premijer rekao da njegove primjedbe nisu usmjerene protiv Australiji prijateljskih susjednih zemalja. I ostali visoki zvaničnici Malezije ljutito su reagirali, ističući da bi to moglo dovesti do nestabilnosti u jugoistočnoj Aziji, a ministar odbrane Malezije Najib Rezak, je odbacio sugestiju Johna Howarda da bi se medjunarodni zakon trebao promijeniti kako bi dozvolio takve preventivne udare u drugim zemljama. Filipini, Indonezija i Tajland su se pridružili Maleziji, sličnim komentarima osude. Medjutim, Australijski premijer je preko noći osvojio podršku Bijele kuće u Washingtonu gdje je administracija predsjednika Busha unilateralno usvojila doktrinu preventivne akcije, nakon terorističkih napada 11 septembra.